6. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 604 της 6/20 Αυγ. 1976 (ΦΕΚ Α΄ 222) Περί μετατροπής εκτάκτων εδρών εις τακτικάς παρά τω Εθνικώ Μετσοβίω Πολυτεχνείω.  Έχοντες υπ’ όψει: 1.Τας διατάξεις των άρθρων: α)8 παρ. 1 του Ν.Δ. 4542/1966 «περί κυρώσεως και συμπληρώσεως των Β.Δ/των περί εισιτηρίων διαγωνισμών και διενεργείας εξετάσεων Ακαδημαϊκού Απολυτηρίου δια την επιλογήν υποψηφίων δια τα Ανώτατα Εκπαιδευτικά Ιδρύματα και άλλων τινών διατάξεων», β)2, 3 και 5 του Ν.Δ. 215/1974 «περί συστάσεως Υπουργείου Προεδρίας Κυβερνήσεως», 2) την γνώμην του Συλλόγου των τακτικών καθηγητών (Συνεδρίαι: 27.2.1976 και 12.3.1976 του Εθνικού Μετσοβίου Πολυτεχνείου και 3)την υπ’ αριθ. 480/1976 γνωμοδότησιν του Συμβουλίου της Επικρατείας, προτάσει των Ημετέρων Υπουργών Προεδρίας Κυβερνήσεως και Εθνικής Παιδείας και Θρησκευμάτων, αποφασίσαμεν και διατάσσομεν: Άρθρον μόνον.-Αι παρά τω Εθνικώ Μετσοβίω Πολυτεχνείω υφιστάμεναι έκτακτοι έδραι «Δομικής Μηχανικής Β» και «Δομικής Μηχανικής και Στοιχείων Τεχνικών Έργων « κατεχόμεναι υπό τακτικών καθηγητών, δυνάμει του άρθρ. 8 (παρ. 1) του Ν.Δ. 4542/1966 (ανωτ. αριθ. 5) και των επί τη βάσει τούτου εκδοθέντων από 30.3/20.4.1976 και 1-20.4.1976 Π.Δ/των (ΦΕΚ 193 Γ΄) μετατρέπονται εις τακτικάς άνευ μεταβολής τινός του παρ’ αυταίς υπηρετούντος πάσης φύσεως προσωπικού. 